Pycnota

Pycnota er en slekt av biller som hører til den store underfamilien småkortvinger (Aleocharinae) i familien kortvinger (Staphylinidae). Den ble tidligere regnet som en undergruppe av den store slekten Atheta.

Utseende  
Små (2-2,5 millimeter), avlange og litt flate, brunlige til svarte kortvinger. Antennene er litt lengre enn hode + pronotum, nokså kraftig utvidete mot spissen, leddene bredere enn lange. Hodet er ganske stort, avrundet med middelsstore fasettøyne. Pronotum er rundet. Dekkvingene er litt rundede, bakkroppen kjegleformet.

Levevis 
Artene lever på bakken, gjerne knyttet til reir eller bol tilhørende små pattedyr.

Utbredelse 
Slekten er utbredt i Europa og Sør-Amerika. I Norge er Pycnota paradoxa bare funnet ved Oslofjorden, men tross få funn blir den ikke vurdert som truet.

Systematisk inndeling  

 Ordenen biller, Coleoptera
 Underordenen Polyphaga
 Overfamilien åtsel- og rovbiller, Staphylinoidea
 Familien kortvinger (Staphylinidae) Latreille, 1802
 Underfamilien småkortvinger (Aleocharinae) Fleming, 1821
 Stammen Athetini Casey, 1910
 Slekten Pycnota Mulsant & Rey, 1873
 Pycnota aleocharaesimilis (Scheerpeltz, 1972)
 Pycnota fuegina Pace, 1999
 Pycnota navarinensis Pace, 1988
 Pycnota otongensis (Pace, 2008) 
 Pycnota paradoxa (Mulsant & Rey, 1861) - finnes i Norge
 Pycnota secreta Mulsant & Rey, 1875
 Pycnota tuberidentata (Bernhauer, 1921)
 Pycnota weiseriana (Bernhauer, 1927)

Referanser

Kilder 
 Silfverberg, H. 1992. Enumeratio Coleopterorum Fennoscandiae, Daniae et Baltiae (Liste over Nordens biller). Helsinki.

Eksterne lenker 
 

Småkortvinger
Biller formelt beskrevet i 1873
Dyr formelt beskrevet av Martial Étienne Mulsant
Dyr formelt beskrevet av Claudius Rey